นายกรัฐมนตรี เร่งผลักดันโครงการก่อสร้างฝ่ายชั่วคราวกั้นแม่น้ำปิง เพื่อประโยชน์ในการจัดหาแหล่งน้ำให้กับประชาชน
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ลงพื้นที่จังหวัดกำแพงเพชร ล่าสุดนายกรัฐมนตรี ตรวจเยี่ยมการบริหารจัดการน้ำ การจัดหาแหล่งน้ำ และการเพิ่มพื้นที่ชลประทานของจังหวัดกำแพงเพชร ที่ฝายชั่วคราวกั้นแม่น้ำปิง (โครงการหนองขวัญ) อำเภอคลองขลุง จังหวัดกำแพงเพชรสำหรับฝายชั่วคราวกั้นแม่น้ำปิงนี้สามารถส่งน้ำไปยังพื้นที่รับประโยชน์ ได้แก่ อำเภอคลองขลุง อำเภอขาณุวรลักษบุรี จังหวัดกำแพงเพชร และอำเภอบรรพตพิสัย จังหวัดนครสวรรค์ รวม 101,000 ไร่ ทั้งนี้หลังจากรับฟังรายงานการดำเนินการพัฒนาฝ่ายชั่วคราวแม่น้ำปิงแล้ว  นายกรัฐมนตรีได้พบปะประชาชนกลุ่มผู้ได้รับประโยชน์จากโครงการก่อสร้างฝายชั่วคราวกั้นแม่น้ำปิง พร้อมรับทราบปัญหาจากประชาชนในแต่ละพื้นที่ โดยนายกรัฐมนตรีให้สัญญากับประชาชนที่มาให้กำลังใจและต้อนรับว่าจะพยายามผลักดันให้โครงการฝายชั่วคราวกั้นแม่น้ำปิงสำเร็จลุล่วงโดยเร็ว